**แนวทางปฏิบัติในการประเมินผลการปฏิบัติราชการแนบท้ายประกาศสำนักงานสาธารณสุขจังหวัดอุดรธานี**

การประเมินผลการปฏิบัติราชการของข้าราชการและลูกจ้างประจำ

1. ให้หน่วยงานทุกแห่งจัดทำข้อตกลงการปฏิบัติราชการรายบุคคลระหว่างหัวหน้ากลุ่มงาน/

หัวหน้าฝ่าย/หัวหน้างาน/ผู้บังคับบัญชากับผู้ใต้บังคับบัญชาในกลุ่มงาน / ฝ่าย/งานในสำนักงานสาธารณสุขจังหวัดอุดรธานี หรือผู้อำนวยการโรงพยาบาลชุมชน กับผู้ใต้บังคับบัญชาในโรงพยาบาลชุมชน หรือผู้อำนวยการโรงพยาบาลส่งเสริมสุขภาพตำบลกับผู้ใต้บังคับบัญชาในสังกัดโรงพยาบาลส่งเสริมสุขภาพตำบล หรือสาธารณสุขอำเภอกับผู้ใต้บังคับบัญชาในสำนักงานสาธารณสุขอำเภอ และให้มีการประชุมกำหนดตัวชี้วัดร่วมกันที่จะใช้ในการประเมินผลการปฏิบัติราชการแล้วให้มีการลงนามรับทราบเป็นลายลักษณ์อักษร และกำหนดเวลาที่ชัดเจนให้ข้าราชการสามารถทักท้วง หรือคัดค้านตัวชี้วัดได้ หากไม่ทักท้วงตามเวลาที่กำหนดถือว่ายอมรับตัวชี้วัดนั้น หากมีข้าราชการไม่ลงนามรับทราบตัวชี้วัดซึ่งเป็นงานในหน้าที่รับผิดชอบ ให้ผู้ประเมินเก็บหลักฐานที่แสดงว่าได้แจ้งตัวชี้วัดนั้นให้แก่ข้าราชการดังกล่าวทราบแล้ว เพื่อไว้เป็นหลักฐานประกอบการประเมินเมื่อสิ้นรอบการประเมิน

2. การประเมินผลการปฏิบัติราชการให้ประเมินอย่างน้อย 2 องค์ประกอบ ได้แก่ผลสัมฤทธิ์ของงาน

ร้อยละ 70 และประเมินพฤติกรรมการปฏิบัติงาน หรือสมรรถนะ ร้อยละ 30 (สำหรับการประเมินผลการปฏิบัติราชการของข้าราชการที่อยู่ระหว่างทดลองปฏิบัติหน้าที่ราชการ หรือมีระยะเวลาทดลองปฏิบัติหน้าที่ราชการอยู่ในระหว่างรอบการประเมินให้ผลสัมฤทธิ์ของงาน และพฤติกรรมปฏิบัติราชการโดยสัดส่วนคะแนนแต่ละองค์ประกอบ ร้อยละ 50) และจัดทำแบบประเมินผลการปฏิบัติราชการรายบุคคลตามแบบ ป.1 และแบบ ป.2

3. ดำเนินการจัดทำแบบสรุปการประเมินผลการปฏิบัติราชการ (รอบการประเมินครั้งที่ 2)

ให้ผู้รับการประเมินได้รับทราบผลการประเมินถูกต้อง ครบถ้วน หากมีข้าราชการไม่ยินยอมลงลายมือชื่อรับทราบผลการประเมินให้ดำเนินการ ดังนี้

 3.1 หากข้าราชการผู้นั้นอยู่ระหว่างลาอบรม ลาป่วย ลากิจ ลาคลอดบุตร หรือลาพักผ่อนให้หน่วยงานแจ้งให้ข้าราชการผู้นั้นลงลายมือชื่อรับทราบผลการประเมิน

 3.2 หากมีข้าราชการผู้นั้นไม่ยอมรับผลการประเมิน แต่ผู้ประเมินได้พิจารณาแล้วเห็นว่าได้ประเมินผลการปฏิบัติราชการโดยถูกต้องและเป็นธรรมแล้ว ผู้ประเมินสามารถขอให้บุคคลใดที่อยู่ในเหตุการณ์ลงชื่อเป็นพยานในการแจ้งผลการประเมินนั้นได้ และให้มีการรายงานให้ผู้บังคับบัญชาตามลำดับชั้นทราบด้วย อีกทั้ง ให้หาสาเหตุว่าปัญหาดังกล่าวเกิดขึ้นได้อย่างไร เพื่อนำมาวิเคราะห์หาสาเหตุและวิธีการแก้ไขปัญหาซึ่งอาจเกิดจากตัวบุคคล รายละเอียดตัวชี้วัด กระบวนการและวิธีการประเมินอาจไม่เป็นธรรมก็ได้ เพื่อจะได้เป็นข้อมูลประกอบการประเมินในรอบถัดไป

 4. ด้านบริหารจัดการ ให้มีการแต่งตั้งคณะกรรมการกลั่นกรองฯ ของหน่วยงานเพื่อพิจารณาผล

การประเมิน และบริหารวงเงินอย่างโปร่งใส เหมาะสมและเป็นธรรม และการประเมินผล และการบริหารวงเงินต้องได้รับความเห็นชอบของคณะกรรมการกลั่นกรองฯ

**การเลื่อนเงินเดือน**

 ข้าราชการ

1. การเลื่อนเงินเดือนให้เลื่อนปีละ 2 ครั้ง

 ครั้งที่ 1 เป็นการเลื่อนเงินเดือนสำหรับการปฏิบัติราชการในครึ่งปีแรก (1 ตุลาคม ถึง 31 มีนาคม) โดยให้เลื่อนในวันที่ 1 เมษายน ของปีที่ได้เลื่อน

2/

-2-

 ครั้งที่ 2 เป็นการเลื่อนเงินเดือนสำหรับการปฏิบัติราชการในครึ่งปีหลัง (1 เมษายน ถึง 30 กันยายน) โดยให้เลื่อนในวันที่ 1 ตุลาคมของปีถัดไป

 2. **วงเงินใช้ในการเลื่อนเงินเดือนและค่าตอบแทนพิเศษของข้าราชการ ไม่เกินร้อยละ 2.90 ของฐานเงินเดือนรวม ณ วันที่ 1 มีนาคม 2563**

3. การเลื่อนเงินเดือนข้าราชการแต่ละคนในแต่ละครั้ง ให้เลื่อนได้ในอัตราไม่เกินร้อยละ 6 ของฐาน

ในการคำนวณ และไม่เกินเงินเดือนสูงสุดตามที่ ก.พ.กำหนด และใช้วิธีหารเฉลี่ยเพื่อให้ข้าราชการทุกคนได้รับการเลื่อนเงินเดือนในอัตราร้อยละที่เท่ากันไม่ได้

 3.1 การคำนวณจำนวนเงินสำหรับเลื่อนเงินเดือน ถ้ามีเศษไม่ถึงสิบบาทให้ปัดขึ้นเป็นสิบบาท

 3.2 สำหรับข้าราชการที่ได้รับเงินเดือนถึงขั้นสูง หรือใกล้ถึงขั้นสูง ของระดับตำแหน่ง ให้ได้รับ

ค่าตอบแทนพิเศษให้คำนวณเงินที่ได้เลื่อนไม่ให้ปัดเศษ และไม่ให้ตัดตัวเลขหลังจุดทศนิยมนั้น

 3.3 ให้แบ่งกลุ่มคะแนนผลการประเมินเป็น 5 ระดับ คือ ดีเด่น ดีมาก ดี พอใช้ ต้องปรับปรุง

ช่วงประเมินคะแนนแต่ละระดับและร้อยละของฐานการคำนวณ เพื่อเลื่อนเงินเดือนให้เป็นไปตามที่สำนักงานสาธารณสุขจังหวัดประกาศหลักเกณฑ์ ดังนี้

|  |  |  |
| --- | --- | --- |
| **ระดับผลการประเมิน** | **ช่วงคะแนนประเมิน** | **ร้อยละการเลื่อนเงินเดือน** |
| ดีเด่น | 90 - 100 | 3.00-6.00 |
| ดีมาก | 80 – 89.99 | 2.50-2.99 |
| ดี  | 70 – 79.99 | 2.00-2.49 |
| พอใช้ | 60 – 69.99 | 1.50-1.99 |
| ต้องปรับปรุง | ต่ำกว่า 60 | ไม่ได้เลื่อน |

 3.4 ข้าราชการซึ่งจะได้รับการพิจารณาเลื่อนเงินเดือนในแต่ละครั้งต้องมีผลการประเมินการปฏิบัติ

ราชการไม่ต่ำกว่าระดับพอใช้ หรือร้อยละ 60 ขึ้นไปและให้หน่วยงานชี้แจงเหตุผลประกอบการเสนอเลื่อนเงินเดือนกรณีที่ต่ำกว่าร้อยละ 2

 3.4.1 เมื่อผลการประเมินการปฏิบัติราชการของข้าราชการอยู่ในระดับต้องปรับปรุงให้ดำเนินการจัดทำคำมั่นในการพัฒนาปรับปรุงตนเอง กรณีข้าราชการพลเรือนสามัญผลการปฏิบัติราชการในระดับต้องปรับปรุง(ต่ำกว่าร้อยละ 60) ดังนี้

 ข้อ 1 ให้ผู้บังคับบัญชาที่ประเมินผลการปฏิบัติราชการของข้าราชการในระดับที่ต้องให้ได้รับการพัฒนาปรับปรุงตนเอง ต้องแจ้งให้ผู้รับการประเมินทราบเกี่ยวกับผลการประเมินพร้อมทั้งกำหนดให้ผู้นั้นเข้ารับการพัฒนาปรับปรุงตนเองโดยให้ลงลายมือชื่อรับทราบไว้เป็นหลักฐาน ทั้งนี้ในการพัฒนาปรับปรุงตนเอง
ให้ผู้บังคับบัญชาจัดให้ข้าราชการผู้นั่นทำคำมั่นในการพัฒนาปรับปรุงตนเอง โดยกำหนดเป้าหมายในระดับ
อันเป็นที่พอใจของทางราชการให้ชัดเจน เพื่อใช้ในการประเมินผลการปฏิบัติราชการครั้งต่อไป ดังนี้

 1.1 ร่วมจัดทำคำมั่นในการพัฒนาปรับปรุงตนเองตามแบบจัดทำคำมั่นในการพัฒนาปรับปรุงตนเอง (เอกสารแนบท้าย 1)

 1.2 ให้ใช้แบบสรุปการประเมินผลการปฏิบัติราชการ ส่วนที่ 3 แผนการพัฒนาการปฏิบัติราชการรายบุคคล ในรอบที่มีผลการประเมินอยู่ในระดับต้องปรับปรุง (ต่ำกว่าร้อยละ 60) มาจัดทำแผนพัฒนารายบุคคลเพื่อเป็นเครื่องมือประเมินผลการพัฒนาความรู้ ทักษะ สมรรถนะที่ต้องการพัฒนา และแบบประเมินผลสัมฤทธิ์ของงาน แบบประเมินพฤติกรรมการปฏิบัติราชการหรือสมรรถนะ ในการกำหนดคำมั่นในการพัฒนาปรับปรุงตนเองสอดคล้องกับแผนพัฒนาการปฏิบัติราชการรายบุคคล (เอกสารแนบท้าย 2)

3/

-3-

ข้อ 2 การประเมินผลการปฏิบัติราชการและการพัฒนาปรับปรุงตนเองของข้าราชการตามข้อ 1 ให้มีระยะเวลาไม่เกินสามรอบการประเมิน

 ข้อ 3 กรณีที่ผู้ถูกประเมินเห็นว่าการประเมินผลการปฏิบัติราชการของผู้บังคับบัญชามีความ
ไม่เป็นธรรม อาจทำคำคัดค้านยื่นต่อผู้บังคับบัญชารวมไว้กับผลการประเมินเพื่อเป็นหลักฐานได้ ภายใน 15 วัน หลังจากทราบผลการประเมินและให้ผู้บังคัลบัญชารวมรวมรายงานเสนอผู้มีอำนาจลำดับถัดไป เพื่อประกอบความเห็นในการพิจารณาข้อ 1 ให้ผู้บังคับบัญชาที่ประเมินผลการปฏิบัติราชการของข้าราชการในระดับที่ต้องให้ได้รับการพัฒนาปรับปรุงตนเอง ต้องแจ้งให้ผู้รับการประเมินทราบเกี่ยวกับผลการประเมินพร้อมทั้งกำหนดให้ ผู้นั้นเข้ารับการพัฒนา

 4. ข้าราชการที่บรรจุเข้ารับราชการทั้งกรณีบรรจุใหม่และบรรจุกลับ ถ้าจะอยู่ในเกณฑ์ที่ได้รับการ

พิจารณาเลื่อนเงินเดือนในวันที่ 1 เมษายน หรือวันที่ 1 ตุลาคม จะต้องได้รับการบรรจุเข้ารับราชการในวันที่ 1 ธันวาคม หรือวันที่ 1 มิถุนายน แล้วแต่กรณี

 5. ข้าราชการที่ถึงแก่ความตายก่อนหรือในวันที่ 1 เมษายน หรือวันที่ 1 ตุลาคม ต้องมีเวลาปฏิบัติราชการในรอบครึ่งปีที่แล้วมาเป็นเวลาไม่น้อยกว่า 4 เดือน ก่อนวันที่ถึงแก่ความตาย เช่น ในรอบการเลื่อนเงินเดือนวันที่ 1 เมษายน 2563 ได้ถึงแก่ความตายในวันที่ 31 มกราคม 2563 นับเวลาปฏิบัติราชการตั้งแต่ 1 ตุลาคม 2562 ถึงวันที่ 31 มกราคม 2563 ครบ 4 เดือนพอดี กรณีนี้จะได้รับการเลื่อนเงินเดือนในวันที่ 31 มกราคม 2563 (วันที่ถึงแก่ความตาย)

 6. ข้าราชการผู้ซึ่งได้รับอนุญาตให้ไปศึกษา ฝึกอบรม ดูงาน หรือปฏิบัติการวิจัยในประเทศ หรือต่างประเทศต้องมีเวลาปฏิบัติราชการไม่น้อยกว่า 4 เดือน การที่ข้าราชการไปเข้ารับการฝึกอบรม (ราชการส่งไป)ถือว่าข้าราชการผู้นั้นไปราชการและข้าราชการมีสิทธิได้รับการพิจารณาเลื่อนเงินเดือน

 7. ในครึ่งปีที่แล้วมาต้องไม่ลา หรือมาทำงานสายเกินจำนวนครั้งที่ผู้บังคับบัญชาผู้มีอำนาจสั่งเลื่อน

เงินเดือน หรือผู้ซึ่งได้รับมอบหมายกำหนดเป็นหนังสือไว้ก่อนแล้ว (หากหน่วยงานใดจะกำหนดหลักเกณฑ์การลาและการมาทำงานสาย เพื่อให้ข้าราชการในสังกัดถือปฏิบัติก็ขอให้เริ่มดำเนินการตั้งแต่รอบการประเมินโดยจะต้องเสนอให้ผู้ว่าราชการจังหวัด ซึ่งเป็นผู้มีอำนาจสั่งเลื่อนเงินเดือนเป็นผู้พิจารณาในเรื่องดังกล่าว

 8. ข้าราชการผู้ซึ่งจะได้รับการเลื่อนเงินเดือนต้องอยู่ในหลักเกณฑ์ของ กฎ ก.พ. ว่าด้วยการเลื่อน

เงินเดือน พ.ศ. 2552 ในครึ่งปีที่แล้วมา กล่าวคือ

* 1. ไม่ถูกสั่งพักราชการเกิน 2 เดือน
	2. ไม่ขาดราชการโดยไม่มีเหตุอันควร
	3. ลาไม่เกิน 23 วันทำการ โดยไม่รวมลาอุปสมบท/ลาคลอดบุตร/ป่วยจำเป็น/ป่วยประสบ

อันตราย/พักผ่อน/ตรวจเลือก/เตรียมพล/ทำงานองค์การระหว่างประเทศ

**กลุ่มข้าราชการ**

1. ตำแหน่งประเภททั่วไป ระดับอาวุโส, ระดับชำนาญงาน และระดับปฏิบัติงาน
2. ตำแหน่งประเภทวิชาการ ระดับชำนาญการพิเศษ, ระดับชำนาญการ และระดับปฏิบัติการ

ข้าราชการในกลุ่มที่ 1 และ 2 ให้ผู้อำนวยการโรงพยาบาลชุมชน, สาธารณสุขอำเภอ และหัวหน้ากลุ่มงานใน

สำนักงานสาธารณสุขจังหวัดอุดรธานี เป็นผู้บริหารวงเงินตามที่จังหวัดจัดสรร

1. สำหรับตำแหน่งประเภทวิชาการ ระดับเชี่ยวชาญ ในโรงพยาบาลชุมชนให้ผู้อำนวยการโรงพยาบาล

ชุมชนเป็นผู้ให้ข้อมูลและความเห็นเพื่อประกอบการประเมิน โดยนายแพทย์สาธารณสุขจังหวัดจะเป็นผู้ประเมินผลการปฏิบัติราชการ

-4-

1. ตำแหน่งผู้อำนวยการโรงพยาบาลชุมชน ให้นายแพทย์สาธารณสุขจังหวัดและคณะเป็นผู้พิจารณา

การประเมินผลการปฏิบัติราชการ

1. ตำแหน่งสาธารณสุขอำเภอให้เสนอผลการประเมินการปฏิบัติราชการต่อนายอำเภอเพื่อประเมินผล

การปฏิบัติราชการ

**ลูกจ้างประจำ**

1. ให้ดำเนินการเลื่อนขั้นค่าจ้างตามระเบียบกระทรวงการคลังว่าด้วยการเลื่อนขั้นค่าจ้าง

ลูกจ้างประจำของส่วนราชการ พ.ศ. 2544

2. ให้ประเมินผลการปฏิบัติราชการเช่นเดียวกับข้าราชการ

3. ให้พิจารณาเลื่อนขั้นค่าจ้างเป็นกรณีพิเศษ 2 ขั้นทั้งปี ( ไม่เกิน 15% ของอัตรากำลังที่ปฏิบัติ

งานจริง ณ วันที่ 1 กันยายน 2563)

วิธีการและขั้นตอนการประเมินลูกจ้างประจำ

- ก่อนเริ่มรอบการประเมิน หรือในช่วงเริ่มรอบการประเมิน ให้ผู้ประเมินและผู้รับการประเมินกำหนดข้อตกลงร่วมกันเกี่ยวกับการมอบหมายงานและการประเมินผลการปฏิบัติราชการ กำหนดตัวชี้วัด
หรือหลักฐานบ่งชี้ความสำเร็จของงานอย่างเป็นรูปธรรมและเหมาะสมกับลักษณะงาน

- ระหว่างรอบการประเมินให้ผู้ประเมินติดตามความก้าวหน้าของผู้รับการประเมินอย่างต่อเนื่องเพื่อประเมินผลสำเร็จของงานในช่วงเวลา 3 เดือนแรกของรอบการประเมินว่าสอดคล้องกับเป้าหมายที่กำหนดไว้หรือไม่ เมื่อผู้ประเมินคาดว่าผู้รับการประเมินมีผลการประเมินต่ำกว่าค่าเป้าหมายหรือระดับที่คาดหวัง
ให้ผู้ประเมินแจ้งผู้รับการประเมินทราบ และให้คำปรึกษาแนะนำเพื่อปรับปรุง แก้ไข พัฒนาผลการปฏิบัติราชการของผู้รับการประเมินในช่วง 3 เดือนหลังของรอบการประเมิน

- สิ้นรอบการประเมิน เมื่อผลการประเมินผลการปฏิบัติราชการของลูกจ้างประจำ อยู่ในระดับต้องปรับปรุง ให้ดำเนินการตามระเบียบกระทรวงการคลังว่าด้วยลูกจ้างประจำของส่วนราชการ พ.ศ. 2537 ข้อ 60 (5) ซึ่งกำหนดให้ผู้มีอำนาจสั่งบรรจุ สั่งให้ลูกจ้างประจำที่ไม่สามารถปฏิบัติราชการให้มีประสิทธิภาพและเกิดประสิทธิผลในระดับดันเป็นที่พอใจของทางราชการ ออกจากราชการตามหลักเกณฑ์และวิธีการตามที่กำหนดไว้ในกฎหมายว่าด้วยระเบียบข้าราชการพลเรือนโดยอนุโลม